Chelsea Clinton vuonna 2016.
**Chelsea Victoria Clinton** (s. 27. helmikuuta 1980 Little Rock, Arkansas) on Yhdysvaltain entisen presidentin Bill Clintonin ja tämän puolison, Yhdysvaltain entisen ulkoministerin Hillary Clintonin tytär ja ainoa lapsi. Vuosina 2011–2014 hän työskenteli NBC-televisioyhtiössä erikoiskirjeenvaihtajana. Nykyään hän työskentelee Clinton Foundation -hyväntekeväisyyssäätiössä.

Clinton muutti Valkoiseen taloon 20. tammikuuta 1993 isänsä virkaanastujaispäivänä. Hän opiskeli Sidwell Friends Schoolissa Washington DC:ssä, jossa hän pelasi oppilaitoksen jalkapallojoukkueessa. Hän oli myös harrastanut tanssia lapsesta saakka.

Chelsea Clinton valmistui Stanfordin yliopistosta, jossa hän opiskeli ensin kemiaa, mutta vaihtoi pääaineensa historiaksi. Hänen opinnäytetyönsä käsitteli Pohjois-Irlannin rauhanprosessia. Hän on myös opiskellut terveyspolitiikkaa Columbian yliopistossa ja kansainvälisiä suhteita Oxfordin yliopistossa. Oxfordissa hän opiskeli University Collegessa kuten isänsä Bill Clinton, joka oli Oxfordissa Rhodes-stipendiaattina 1968−1970.

Clinton on työskennellyt Avenue Capital -nimisessä newyorkilaisessa hedgerahastossa ja McKinsey & Company -nimisessä liikkeenjohdon konsultointiyrityksessä. Marraskuussa 2011 hän aloitti NBC-televisioyhtiössä toimittajana, ja samalla hän työskenteli isänsä hyväntekeväisyyssäätiössä ja jatkoi tohtori-opintojaan Oxfordin yliopistossa. Vuonna 2014 hän lopetti työt NBC:llä keskittyäkseen työhönsä säätiössä.

Clinton avioitui 31. heinäkuuta 2010 Marc Mezvinskyn kanssa. Mezvinsky on investointipankkiiri New Yorkista.. Pariskunnan häät olivat juutalais-kristilliset sillä Mezvinskyn on juutalainen ja Clinton on metodistikristitty. Pariskunnan ensimmäisen lapsen, tyttären, syntymästä uutisoitiin syyskuun 2014 lopussa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Chelsea Clinton**.
1. 1 2 3 4  Paul Harris: Chelsea Clinton: Stepping out of Bill and Hillary's shadow *The Observer*.  11.7.2010. Guardian.co.uk. Viitattu 2.8.2010. (englanniksi)
2. 1 2  Thompson, Krissah: Chelsea Clinton leaving NBC News to focus on parenthood and family’s foundation *The Washington Post*.  29.8.2014. Viitattu 9.1.2016. (englanniksi)
3. ↑  How Chelsea Clinton finally came of age *The Observer*.  16.3.2008. Guardian.co.uk. Viitattu 2.8.2010. (englanniksi)
4. 1 2  Chelsea Clinton gets engaged *CBC News (Cbc.ca)*.  30.11.2009. Viitattu 2.8.2010. (englanniksi)
5. 1 2  Clintonit torjuivat mediahässäkän ja paparazzit tyttärensä häistä *Hs.fi*.  1.8.2010.  Arkistoitu 21.11.2011. Viitattu 2.8.2010.
6. ↑  The New York Times 9.6.1994
7. ↑  Chelsea Clintonista tv-toimittaja, viitattu 15.11.2011
8. ↑  Clintonit ovat nyt isovanhempia  27.9.2014. Sanoma Media Finland.  Arkistoitu 27.9.2014. Viitattu 27.9.2014.
9. ↑  Kiviranta, Varpu: Chelsea Clinton sai tyttären – Yhdysvalloissa spekuloidaan keskittyykö Hillary Clinton isoäitiyteen  27.9.2014. Yle. Viitattu 27.9.2014.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Katalonia
* Saksa
* Israel
* Yhdysvallat
* Japani
* Korea
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* NARA
* SNAC
* IdRef

 |

 |